bøkebarkskjoldlus
Store norske leksikon,Biologi,Dyreriket,Leddyr,Insekter,Nebbmunner,Plantelus,Skjoldlus,Cryptococcidae,Cryptococcus
Bøkebarkskjoldlus er en nebbmunnart i familien barkskjoldlus (Cryptococcidae). Bøkebarkskjoldlus lever som navnet tilsier på bøk.
Utseende Hunnen er gul, 0,4 til 0,8 millimeter lang, halvkuleformet med svakt antydet leddeling, og dekket av et hvitt, ullaktig vokslag. Hardt angrepne trær kan se nesten helt hvite ut av dette vokslaget. Hannen av denne arten er ikke beskrevet. Levevis Arten suger saft gjennom bøkebark, helst på svekkede trær. Masseopptreden kan forekomme etter harde vintrer og tørkesomrer. Angrepene i seg selv gjør moderat skade, men de kan bane vei for virussykdommer og barkbiller med påfølgende massedød av bøkeskog. Utbredelse Arten har trolig vært påvist i bøkeskogen i Larvik siden 1970-tallet. Den ble dessuten påvist i Ålesund i 2018, et funn som sannsynligvis er artens nordligste funn globalt.Arten er påvist i 30 land og er vidt utbredt i Europa. Skader på bøk Bøkebarkskjoldlus er en utløsende faktor for Beech Bark Disease (BBD), som sammen med sopp (Neonectria spp.) kan ta livet av svekkede bøketrær. Sykdommen er en av de mest alvorlige skogsykdommene i Nord-Amerika. Les mer i Store norske leksikon skjoldlus nebbmunner Eksterne lenker Endrestøl, A. & Gertsson, C-A. 2021. Cryptococcus fagisuga Lindinger, 1936 (Hemiptera, Cryptococcidae) confirmed from Norway. Norwegian Journal of Entomology 68, 18–23.